|  |
| --- |
| REPUBLIKA HRVATSKA OSJEČKO-BARANJSKA ŽUPANIJA OPĆINA VLADISLAVCIOpćinsko vijeće |

Klasa: 021-05/14-01/12

Urbroj: 2158/07-01-14-03

Vladislavci, 30. prosinca 2014.

### ZAPISNIK

**sa 12. sjednice Općinskog vijeća Općine Vladislavci,**

**održane 30. prosinca 2014. godine**

Sjednica se održava u vijećnici Općine Vladislavci, K. Tomislava 141, Vladislavci, s početkom u 18,00 sati.

Sjednicu otvara predsjednik Općinskog vijeća u 18,00 sati i nakon poimenične prozivke konstatira da su sjednici

* nazočni

1. Ivan Kelemen
2. Krunoslav Morović
3. Franjo Žuljević
4. Nedjeljko Radić
5. Igor Kovačev
6. Josip Žuljević
7. Damir Balaž
8. Tadija Marijanović
9. Kristina Duvnjak

* odsutan
  1. Jozo Pratljačić
  2. Damir Bimbi
  3. Dragan Živanović
* ostali nazočni

1. Marjan Tomas, općinski načelnik
2. Ružica Stjepanović, v.d. pročelnica
3. Gordana Pehar Kovačević, viši stručni suradnik za upravno pravne poslove
4. Ivan Farkaš, zamjenik općinskog načelnika
5. Slađana Cvijanović, zapisničar

Predsjedavajući imenuje za zapisničara Slađanu Cvijanović i za

OVJEROVITELJE ZAPISNIKA: Josipa Žuljevića i Tadiju Marijanovića

Predsjednik Vijeća predlaže slijedeći

**D N E V N I R E D:**

* 1. Usvajanje zapisnika 11. sjednice Općinskog vijeća
  2. Vijećnička pitanja
  3. Prijedlog Odluke o izmjenama i dopunama Proračuna Općine Vladislavci za 2014. godinu
  4. Prijedlog Odluke o izboru najpovoljnijeg ponuditelja na natječaju za zakup poljoprivrednog zemljišta unutar građevinske zone u vlasništvu Općine Vadislavci
  5. Razno

**Predsjednik vijeća daje na glasanje dnevni red 12. sjednice Općinskog vijeća.**

Dnevni red 12. sjednice Općinskog vijeća usvojen je jednoglasno, sa 9 glasova ZA.

**TOČKA 1.**

**USVAJANJE ZAPISNIKA 11. SJEDNICE OPĆINSKOG VIJEĆA**

Predsjednik Općinskog vijeća otvara raspravu.

Budući da nije bilo nikakvih prijedloga i pitanja, predsjednik Općinskog vijeća daje na usvajanje zapisnik 11. sjednice na glasovanje.

***Zaključak***

**Općinsko vijeće Općine Vladislavci usvojilo je Zapisnik 11. sjednice Općinskog vijeća sa 8 glasova ZA, nitko PROTIV, 1 SUZDRŽAN.**

**TOČKA 2.**

**VIJEĆNIČKA PITANJA**

Predsjednik Općinskog vijeća otvara raspravu.

Vijećnik Igor Kovačev javlja se za riječ i postavlja pitanje zašto na biračkim odborima sjede osobe koje su u stalnom radnom odnosu ili u mirovini

Vijećnik Igor Kovačev smatra da bi trebali izbjegavati takve situacije s obzirom da Općina posjeduje velik broj socijalno ugroženih obitelj kojima bi financijska pomoć bila potrebnija.

Vijećnik Nedjeljko Radić postavlja pitanje zašto pješački prijelaz u naselju Vladislavci nije obilježen i zanima ga nestanak ograde na mostu kod osnovne škole Mate Lovraka Vladislavci.

Načelnik Marjan Tomas javlja se za riječ te objašnjava vijećniku Nedjeljku Radiću kako je za izradu pješačkog prijelaza potrebno napraviti elaborat. Elaborat radi tvrtka Nobilis iz Antunovca te još jedna tvrtka iz Čepina što ukupno iznosi šest tisuća kuna (6.000,00) bez PDV-a.

Načelnik Marjan Tomas objašnjava kako mu je u interesu naći nekoga tko bi to besplatno odradio kako bi Cesting mogao isto tako obilježiti pješački prijelaz.

Načelnik Marjan Tomas odgovara vijećniku Nedjeljku Radiću na drugo postavljeno pitanje te tvrdi kako su rukohvati na mostu postavljeni.

Vijećnik Nedjeljko Radić izražava negodovanje u vezi obilježavanja pješačkog prijelaza te tvrdi kako je načelnik rekao da je zahtjev poslan u Županijsku upravu za ceste, a sad se odjednom radi elaborat.

Načelnik Marjan Tomas se osvrće na negodovanje vijećnika Nedjeljka Radića te pojašnjava kako je zahtjev poslan ali je ravnatelj Županijske uprave za ceste gospodin Glavaš naveo da je potrebno prvo izraditi elaborat.

**TOČKA 3.**

**PRIJEDLOG ODLUKE O IZMJENAMA I DOPUNAMA PRORAČUNA OPĆINE VLADISLAVCI ZA 2014. GODINU**

Predsjednik Općinskog vijeća otvara raspravu.

Za riječ se javlja vijećnik Nedjeljko Radić te ga zanima rebalans Proračuna.

Vijećnik se obraća načelniku pitanjem u vezi prihoda tj. samog poreza i prireza koji je planiran od početka Proračuna 2014. godine pa do drugog rebalansa. Zanima ga je li prihod ostao planiran u istom iznosu od milijun i sedamsto šezdeset pet tisuća kuna ( 1.765,000,00).

Vijećnika Nedjeljka Radića zanima dali je ostvaren navedeni iznos.

Načelnik Marjan Tomas odgovara kako je trenutni iznos milijun i tristo pedeset jedna tisuća kuna (1.351,000,00).

Vijećnik Nedjeljko Radić se osvrće na iznos od sto sedamdeset pet tisuća kuna (175.000,00) koji je vezan za kapitalnu pomoć iz državnog proračuna za obnovu Društvenog doma u Hrastinu.

Vijećnika Nedjeljka Radića zanima je li novac uplaćen.

Načelnik Marjan Tomas se javlja za riječ te objašnjava kako se prate i pišu projekti u odličnoj suradnji s Ministarstvom gospodarstva te kako je potpisan ugovor.

Vijećnik Nedjeljko Radić se osvrće na iznos od trideset tisuća kuna (30.000,00) vezan za kapitalnu pomoć iz državnog proračuna za izgradnju dječjeg igrališta u Dopsinu te ga zanima dali su sredstva uložena u izgradnju igrališta.

Načelnik Marjan Tomas pojašnjava vijećniku Nedjeljku Radiću kako su sredstva uložena u saniranje igrališta, kopanje, ogradu, ljuljačke, klackalice, vrtuljak te bočalište.

Vijećnik Nedjeljko Radić se javlja za riječ te ga zanima jesmo li dobili sredstva od Osječko-baranjske županije na što načelnik Marjan Tomas odgovara negativno no ima informaciju da će biti uplaćeno do kraja.

Vijećnika Nedjeljka Radića zanima zašto je isto navedeno u rebalansu.

Vijećnik Nedjeljko Radić se javlja za riječ te ga zanima iznos od trideset pet tisuća kuna (35.000,00) koji je predviđen za izmjenu rasvjetnih tijela u Dopsinu.

Vijećnika Nedjeljka Radića zanima dali su sredstva uplaćena s obzirom da je navedeno u rebalansu proračuna.

Načelnik Marjan Tomas odgovara vijećniku Nedjeljku Radiću kako sredstva redovno pristižu i moguće je da je novac do sada uplaćen.

Vijećnik Nedjeljko Radić se javlja za riječ te se osvrće na iznos od petnaest tisuća (15.000,00) kuna koji je predviđen za mrtvačnicu u Dopsinu.

Vijećnika Nedjeljka Radića zanima jesu li uplaćena sredstva.

Načelnik Marjan Tomas odgovara vijećniku Nedjeljku Radiću da su sredstva uplaćena.

Vijećnik Nedjeljko Radić se javlja za riječ te ga zanima iznos od tristo tisuća (300.000,00) kuna koji je planiran za izgradnju sekundarne mreže a drugim rebalansom dobili smo sto tisuća kuna (100.000,00).

Vijećnika zanima jesu li uplaćena sredstva.

Načelnik Marjan Tomas odgovara vijećniku Nedjeljku Radiću da su sredstva uplaćena i da bez pomoći Osiječko-baranjske županije bi teško vraćali nepodmirena dugovanja za vodu koja smo nasljedili dok je on bio načelnik.

Vijećnik Nedjeljko Radić se javlja za riječ te ga zanima prihod za zakup poljoprivrednog zemljišta.

Vijećnika zanima iznos od sto devedeset tisuća kuna (190.000,00) koji je prvim rebalansom planiran u proračunu te se ista suma pojavljuje u drugom rebalansu.

Vijećnika Nedjeljka Radića zanima jesmo li u stopostotnom iznosu naplatili zakup zemljišta.

Načelnik Marjan Tomas objašnjava vijećniku Nedjeljku Radiću da smo dobrim dijelom naplatili, ali novac još uvijek pristiže na račun.

Vijećnika Nedjeljka Radića zanima stavka prihod o zakupu poslovnog prostora te zahtjeva da se navede koji je to poslovni prostor.

Načelnik Marjan Tomas se nadovezuje na rečeno te ga zanima zašto za vrijeme mandata vijećnika Nedjeljka Radića nije potpisan ugovor s tvrtkom T-com te navodi kako je to isto jedan od prihoda koji nije ostvaren s obzirom da je postojao poslovni prostor, a koji mi uprihodujemo te isto tako prihod od najma drugih prostora kao npr. Prostor trdovine u Dopsinu.

Vijećnik Nedjeljko Radić se javlja za riječ te ga zanima iznos od petnaest tisuća sedamsto pedeset kuna ( 15,750,00) u vezi prihoda od osiguranja za osobe.

Načelnik Marjan Tomas pojašnjava vijećniku Nedjeljku Radiću kako je i sam to potpisao prije nekoliko godina kada je i sam bio načelnik kada je bilo osigurano svih sedam djelatnika.

Vijećnik Nedjeljko Radić se javlja za riječ te ga zanima zašto nije dobio nijedan „Službeni glasnik“ Općine Vladislavci.

Načelnik Marjan Tomas odgovara kako su Službeni glasnici dostupni svima te da ih vijećnik Radić nikada nije zatražio. Oni su tiskani i da ih se slobodno može preuzeti i na internet stranici.

Vijećnika Nedjeljka Radića zanima iznos od šesnaest tisuća kuna (16.000,00) koji je predviđen kao naknada dužnosnicima za prijevoz na službenom putu, a planirano je osam tisuća kuna. Vijećnika zanima zašto je potrošeno više nego je planirano te zahtjeva ime i prezime službenika kome je iznos isplaćen.

Načelnik Marjan Tomas odgovara da je iznos isplaćen osobama koje su polagale stručni ispit te ispit javne nabave tj. dužnosnicima koji obnašaju tu dužnost.

Vijećnika Nedjeljka Radića zanima iznos od dvadeset dvije tisuće (22.000,00) kuna koji je povećan drugim rebalansom a predviđen za potrošnju goriva za motorno vozilo.

Načelnik Marjan Tomas objašnjava kako su komunalni radnici ove godine više radili zbog veće potrebe na terenu pošto je godina bila iznimno kišna i bilo je nužno puno više vremena i sredstava utrošiti naterenu za rad. Osim toga vijećnik Nedjeljko Radić je dao kritiku kako je selo nepokošeno te je stoga potrošeno više goriva nego je predviđeno u Proračunu. Načelnik Marjan Tomas pojašnjava kako su se kosila groblja, javne površine, igrališta te su se održavala dva nogometna kluba, a održavala se i površina oko objekta Doma zdravlja za čije održavanje uprihodujemo sredstva.

Vijećnik Nedjeljko Radić prigovara kako za vrijeme njegovog mandata u tri godine nije potrošena navedena količina goriva.

Vijećnika Nedjeljka Radića zanima stavka izrade projektne dokumentacije za mrtvačnicu u Dopsinu gdje je planirano sedamnaest tisuća kuna (17.000,00) te zašto nemamo predviđeno zemljište za izgradnju mrtvačnice.

Načelnik Marjan Tomas odgovara vijećniku Nedjeljku Radiću na pitanje te navodi da postoji predviđeno zemljište za izgradnju mrtvačnice.

Vijećnika Nedjeljka Radića zanima gdje je potrošen iznos od dvadeset tisuća kuna (20.000,00) budući da se mrtvačnica nije počela graditi.

Načelnik Marjan Tomas pojašnjava kako smo dobili sredstva za tu namjenu i isto tako smo ih morali i evidentirati.

Vijećnika Nedjeljka Radića zanima koji su to pisani projekti na koje je potrošeno četrnaest tisuća kuna (14.000,00) više nego je predviđeno prvim rebalansom.

Načelnik Marjan Tomas objašnjava da je dokumentacija rađena sukladno zakonskim uvjetima i zakonu o gradnji za natječaje kao recimo npr. za sustav grijanja u društvenom domu u Hrastinu i zgradi općinske uprave u Vladislavcima te da smo morali raditi glavni i strojarski projekt što je jedna dokumentacija, a projekte koje planiramo stavljati u natječaj Fonda za zaštitu okoliša i energetsku učinkovitost zahtijevaju velik broj dokumentacije koju moramo prikupiti. Također je bila potrebna opsežna dokumentacija za obnovu Društvenog doma u Vladislavcima, Dopsinu i za Društveni dom u Hrastinu koji će se obnavljati pa je potrebna priprema dokumentacije za natječaj u prvom mjesecu za Ministarstvo regionalnog razvoja i Fondova EU. Načelnik Marjan Tomas navodi kako imamo svu potrebnu dokumentaciju.

Vijećnika Nedjeljka Radića zanima gdje je uložen iznos od šest tisuća i petsto kuna (6.500,00) koji je predviđen za parkiralište.

Načelnik Marjan Tomas pojašnjava kako su sva sredstva uložena u čišćenje, kamen i kanalice.

Vijećnik Nedjeljko Radić se javlja za riječ te ga zanima iznos od sedam tisuća kuna (7,000,00) predviđen za odvoz kumunalnog otpada te da li je odvoz plaćen novim ugovorom.

Načelnik Marjan Tomas odgovara na pitanje vijećniku Nedjeljku Radiću kako odvoz nije plaćen novim ugovorom nego ugovorom prije ovoga. Načelnik pojašnjava da smo imali sanaciju kako se ne bi događale situacije po naseljima da ljudi bacaju smeće posvuda nego u kontejnere za glomazni otpad. Načelnik tvrdi kako je nakon potpisivanja ugovora s tvrtkom Eko-flor Plus d.o.o. odvoz glomaznog otpada aktivan bez naknade.

Vijećnika Nedjeljka Radića zanima iznos od pet tisuća i šesto kuna (5.600,00) koji je namijenjen za obnovu krovišta na zgradi katnice u Vladislavcima, a Proračunom i prvim rebalansom ništa nije planirano. Vijećnika Nedjeljka Radića zanima zašto su novci uloženi u to kad je rečeno da to nije naše vlasništvo.

Načelnik Marjan Tomas pojašnjava da je uloženo u sanaciju krovišta zbog potrebe mještana. Na temelju pisane zamolbe stanara koji imaju problem sa krovištem koje je izuzetno opasno za stanare, a svjestan hitnosti riješavanja ovoga problema odlučili smo pomoći stanarima u sanaciji krovišta uz pisano odobrenje.

Vijećnika Nedjeljka Radića zanima iznos od sto sedamdeset pet tisuća kuna (175.000,00) koji je namijenjen za obnovu Društvenog doma u Hrastinu.

Načelnik Marjan Tomas odgovara kako smo za ovaj prijavljeni projekt sredstva dobili od Ministarstva gospodarstva.

Vijećnika Nedjeljka Radića zanima je li iznos od sto pedeset tisuća kuna (150.000,00) utrošen u održavanje kanalskih mreža, koje su to kanalske mreže i gdje se nalaze.

Načelnik Marjan Tomas pojašnjava kako cjelokupni iznos nije potrošen te da su to kanali trećeg i četvrtog reda i jedan dio kanala kroz naselje koji je bilo potrebno očistiti kada su bile poplave u razdoblju velikih padalina.

Kao bitnu stavku za ovu godinu načelnik Marjan Tomas navodi i deratizaciju koja je po prvi put odrađena sukladno zakonskoj obvezi dva puta godišnje.

Vijećnika Nedjeljka Radića zanima stavka geodetsko katastarske usluge te utrošenih osamdeset pet tisuća kuna (85.000,00).

Vijećnika Nedjeljka Radića zanima planira li se u Proračunu 2015.godine potrošiti ista svota novca.

Načelnik Marjan Tomas odgovara na pitanje vijećnika Nedjeljka Radića kako je suludo da isto pitanje postavlja svaku sjednicu za pitanje na koje je već dobio odgovor.

Vijećnik Nedjeljko Radić javlja se za riječ te ga zanima iznos od dvadeset tisuća kuna (20.000,00) koji je predviđen za uređenje kanalske mreže u Hrastinu te koje su to kanalske mreže uređene.

Načelnik Marjan Tomas pojašnjava kako su to kanalske mreže kod groblja koje su bile zatrpane izvođenjem radova na cesti i tu je napravljen prokop te drugi radovi čišćenja nakon završetka izvođenja radova vodovodne mreže.

Vijećnika Nedjeljka Radića zanima stavka izgradnja otresnica te iznos od osamdeset sedam tisuća kuna (87.000,00) gdje je utrošen i koje su to otresnice izgrađene.

Načelnik Marjan Tomas pojašnjava da su to održavanja na otresnicama podjednako u svim naseljima Općine Vladislavci tamo gdje je bilo potrebno za koje na pamet ne može točno dati broj katastarske čestice, ali može nakon završetka sjednice vijeća.

Vijećnika Nedjeljka Radića zanima donacija za Župu rođenja Svetog Ivana Krstitelja s obzirom da proračunom i prvim rebalansom ništa nije planirano vjerskim zajednicama i onda drugim rebalansom tri tisuće i sedamsto kuna (3.700,00).

Načelnik Marjan Tomas pojašnjava kako je na inicijativu mještana Dopsina financirana kupovina peći za Župnu crkvu u Dopsinu.

Budući da više nije bilo pitanja, prigovora ni primjedbi predsjednik Općinskog vijeća daje prijedlog Odluke o izmjenama i dopunama Proračuna Općine Vladislavci za 2014. na glasovanje i konstatira da je Odluka o izmjenama i dopunama Proračuna Općine Vladislavci za 2014. godinu sa 7 glasova ZA, 2 PROTIV, nitko SUZDRŽAN usvojen.

***Zaključak***

**Općinsko vijeće Općine Vladislavci usvojilo je prijedlog Odluke o izmjenama i dopunama Proračuna Općine Vladislavci za 2014. godinu sa 7 glasova ZA, 2 PROTIV, nitko SUZDRŽAN.**

**TOČKA 4.**

**PRIJEDLOG ODLUKE O IZBORU NAJPOVOLJNIJEG PONUDITELJA NA NATJEČAJU ZA ZAKUP POLJOPRIVREDNOG ZEMLJIŠTA UNUTAR GRAĐEVINSKE ZONE U VLASNIŠTVU OPĆINE VLADISLAVCI**

Predsjednik Općinskog vijeća otvara raspravu.

Za riječ se javlja Gordana Pehar Kovačević, viši stručni suradnik za upravno-pravne poslove i pojašnjava kako je bio raspisan natječaj za zakup poljoprivrednog zemljišta te kako je Odbor za gospodarstvo i poljoprivredu otvorio prikupljene ponude. Navodi da ako tko želi može pogledati zapisnik za što se javlja vijećnik Nedjeljko Radić te preuzima zapisnik.

Za riječ se javlja vijećnik Tadija Marijanović te postavlja pitanje o kojoj se površini radi budući nije navedena u Odluci.

Gordana Pehar Kovačević pojašnjava kako je površina navedena u natječaju te da kč.br. 698 je oranica površine 1,8142 hektara, a dio čestice kč.br. 819 je 1,500 hektara.

Vijećnika Tadiju Marijanovića zanima dali se cijena računa po hektaru na što Gordana Pehar Kovačević odgovara da je navedeni iznos cijena zakupa za cjelokupne čestice.

Budući da više nije bilo pitanja, prigovora ni primjedbi predsjednik Općinskog vijeća daje prijedlog Odluke o izboru najpovoljnijeg ponuditelja na natječaju za zakup poljoprivrednog zemljišta unutar građevinske zone u vlasništvu Općine Vladislavci na glasanje.

Odluka o izboru najpovoljnijeg ponuditelja na natječaju za zakup poljoprivrednog zemljišta unutar građevinske zone u vlasništvu Općine Vladislavci usvojena sa 7 glasova ZA, nitko PROTIV, 2 SUZDRŽANA

***Zaključak***

**Općinsko vijeće Općine Vladislavci usvojilo je prijedlog Odluke o izboru najpovoljnijeg ponuditelja na natječaju za zakup poljoprivrednog zemljišta unutar građevinske zone u vlasništvu Općine Vladislavci sa 7 glasova ZA, nitko PROTIV, 2 SUZDRŽANA.**

**TOČKA 5.**

**RAZNO**

Rasprava po navedenoj točki.

Predsjedavajući zaključuje raspravu po ovoj točki dnevnog reda i zaključuje sjednicu u 18.57 h.

**ZAPISNIČAR: OVJEROVITELJI ZAPISNIKA: PREDSJEDNIK VIJEĆA**

Slađana Cvijanović Josip Žuljević Krunoslav Morović

Tadija Marijanović